

 Р е п у б л и к а С р б и ј а

**ОСНОВНО ЈАВНО ТУЖИЛАШТВО**

 А бр.415/21

 02.11.2021. године

 П а р а ћ и н

ТБ

Основно јавно тужилаштво у Параћину, на основу члана 34. Закона о јавном тужилаштву („Службени гласник Републике Србије“ број 116/08, 104/09, 101/10, 78/11, 101/11, 38/12, 121/12, 101/13, 117/14, 106/15 и 63/16), чланова 47., 48., 49., 54., 55., 56., и чл. 61. Закона о државним службеницима („Службени гласник Републике Србије“ број 79/05, 81/05, 83/05, 64/07, 67/07, 116/08, 104/09, 99/14, 94/17, 95/18), члана 8. ст.4 у вези чл.2 ст.8, чл. 9. ст.3., чл.10., 11. ст.1., 12., 13., 14., 15., 16. и чл.26. Уредбе о интерном и јавном конкурсу за попуњавање радних места у државним огранима („Службени гласник Републике Србије“ број 2/2019), на основу Правилника о саставу конкурсне комисије, начину провере компетенција, критеријума и мерилима за избор на извршилачка радна места у судовима и јавним тужилаштвима („Службени гласник Републике Србије“ број 30/19), чл.11. тач.1, члана 12. тач.5., чл.13. и чл.14 Правилника о унутрашњем уређењу и систематизацији радних места у Основном јавном тужилаштву у Параћину А-бр. 175/19 од 13.03.2019.године измењеног Правилником о измени и допуни Правилника А-бр.349/19 од 01.07.2019.године и А-бр. 225/21 од 02.06.2021. године, Кадровског плана за Основно јавно тужилаштво у Параћину за 2021. годину Министарства правде бр.119-01-194/2020-03 од 10.05.2021. године, Закључка Комисије за давање сагласности за ново запошљавање и додатно радно ангажовање код корисника јавних средстава 51 Број 112-8836/2021 од 28.09.2021. године и одлуке Основног јавног тужилаштва у Параћину А број 415/21 од 15.10.2021. године оглашава:

**ЈАВНИ КОНКУРС**

**за попуњавање извршилачких радних места**

**у Основном јавном тужилаштву у Параћину**

**I Орган у коме се попуњавају радна места:**

Основно јавно тужилаштво у Параћину, Параћин, ул. Мајора Марка бр.1.

**II Радна места која се попуњавају:**

1. **Виши тужилачки помоћник - виши тужилачки сарадник, које је уподобљено звању самосталног саветника – 1 (један) извршилац на неодређено време**

 **Опис послова:** тужилачки помоћник помаже јавном тужиоцу и заменику јавног тужиоца у раду, прати судску праксу, израђује нацрте аката, узима на записник крив. пријаве, поднеске и изјаве грађана, самостално предузима процесне радње, и под надзором и по упутствима јавног тужиоца, односно заменика јавног тужиоца врши послове предвиђене законом и другим прописима и друге послове по налогу јавног тужиоца.

 **Услови:** стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен правосудни испит, најмање две године радног искуства у струци након положеног правосудног испита и потребне компетенције за рад за ово радно место.

 **2.Тужилачки помоћник - тужилачки сарадник, које је уподобљено звању саветника – 1 (један) извршилац на неодређено време**

 **Опис послова:** помаже јавном тужиоцу и заменику јавног тужиоца у раду, прати судску праксу, израђује нацрте тужилачких аката, прима на записник пријаве, поднеске и изјаве грађана, предузима процесне радње у поступку за кривично дело за које је прописана казна затвора до пет година, под надзором и упутствима јавног тужиоца, односно заменика јавног тужиоца, врши послове предвиђене законом и другим прописима.

 **Услови:** стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен правосудни испит и потребне компетенције за ово радно место.

 **3. Самостални извршилац за финансијско пословање у звању саветник - 1 (један) извршилац на неодређено време**

**Опис посла:** организује целокупно материјално пословање у јавном тужилаштву, ради на буџетским и ван буџетским пословима, израђује предлоге предрачуна наменских средстава, саставља годишњи обрачун и завршни рачун, саставља финансијски план и план извршења, периодични обрачун и периодичне извештаје, води књиговодтсвену евиденцију о редовној делатности, посебним наменама и фондовима, саставља извештај о материјално финансијском пословању, стара се о правилном обрачуну плата, вођење послова по рачунима, обезбеђује законитост рада рачуноводства, води прописане књиге фактура и уплата обавеза према добављачима, води буџетско књиговодство, основна средства, обрачунава амортизацију и ревалоризацију, стара се о благовременом обезбеђењу потребних средстава за текуће послове тужилаштва, стара се о благовременој исплати накнада и награда судским вештацима, поротницима и браниоцима по службеној дужности, даје обавештење странкама, одговара за рад рачуноводства у целини по свим законским и другим прописима, саставља извештај за регистар запослених, укључење у систем извршења буџета и управљање финансијама и обављање финансијског планирања – ИСИБ (а по потреби захтева посла и ФМИС), врши обрачун и исплату плата и осталих примања запослених, води и контролише обуставе запослених, даје податке о примању запослених и издаје потврде запосленима у тужилаштву, саставља извештај о платама и другим примањима, оверава податке за кредите, подноси пореске пријаве у вези обрачуна зарада, путних трошкова, исплата дневница, јубиларних награда, отпремнине, социјалне помоћи и других накнада, доставља образац М4, саставља благајнички извештај, обрачун и исплата вештака из средстава тужилаштва- пријављивање пореза и доприноса, ради корекцију расхода, исплата вештака, адвоката и других трошковља насталих у преткривичном и кривичном поступку, пријава пореза и доприноса и достављање МУН образаца и обавља друге послове по налогу тужиоца.

**Услови:** VII степен стручне спреме, стечено високо образовање из научне области економске науке на основним академским студијама у обиму најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државно стручни испит, најамње три године радног искуства у струци и потребне компетенције за ово радно место.

**4. Записничар у звању референт – (један) извршилац на неодређено време**

**Опис посла:** По годишњем распореду послова обавља све дактилографске послове у предметима додељеним у рад тужиоцу код кога је распоређен, куца записнике, врши унос текстова по диктату и са диктафонских трака, врши препис текстова и рукописа, сређује списе по одредбама Правилника о управи у јавним тужилаштвима и обавља потребне техничке послове у вези са предистражним и истражним поступком, поступа по наредбама са записника, води рачуна о уредности списа и води попис списа, и израђује све врсте табела, у сарадњи са корисницима услуга коригује унете податке, стара се о савременом обликовању текста, припрема и штампа завршене материјале и дистрибуира их корисницима услуга, стара се о чувању и преносу података, доступности материјала, исправности биротехничке опреме и рационалном коришћењу канцеларијског и другог потрошног материјала, води уписник за евиденцију штампаних ствари и публикација, води евиденцију о свом раду, ради и друге послове по налогу јавног тужиоца.

**Услови:** Трећи или четврти степен средње школске спреме друштвеног, природног или техничког смера, најмање једна година радног искуства у струци, положен испит за дактилографа 1-а класе положен државни стручни испит и потребне компетенције за ово радно место.

**5. Експедитор поште** **у звању референт – (један) извршилац на неодређено време**

**Опис посла:** ради на експедицији тужилачке поште; требује марке и одговара за правилно руковање истим; заводи пошту кроз књигу достављача, књигу за доставу поште у месту и предајну књигу поште код ПТТ (књигу за обичну пошту и књигу за препоручену пошиљку); разноси пошту, предмете и друге поднеске ван Тужилаштва другим органима, организацијама, установама и грађанима, доноси пошту упућену јавном тужилаштву, фотокопира материјале за Тужилаштво; обавља и друге послове по налогу јавног тужиоца, секретара тужилаштва, управитеља писарнице и шефа писарнице.

**Услови:** III и IV степен стручне спреме друштвеног, природног или техничког смера; најмање две године радног искуства у струци; положен државни стручни испит и потребне компетенције за ово радно место.

 **III Фазе изборног поступка и учешће кандидата**

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

1. Провера општих функционалних компетенција

Свим кандидатима кoји учествују у изборном поступку прво се проверавају опште функционалне компетенције и то:

* Организација и рад државних органа Републике Србије (провера ће се вршити путем писаног теста)
* Дигитална писменост (провера ће се вршити практичним радом на рачунару или увидом у доказ о познавању рада на рачунару)
* Пословна комуникација (провера ће се вршити писаном симулацијом)

 **Напомена:** У погледу провере опште функционалне компетенције „Дигитална писменост“, ако кандидат поседује вежећи сертификат, потврду или други одговарајући доказ о познавању рада на рачунару, на траженом нивоу и жели да на основу њега буде ослобођен тестирања компетенције – Дигитална писменост, неопходно је да **уз пријавни образац** (уредно и у потпуности попуњен у делу „Рад на рачунару“), достави и тражени доказ у оригиналу или овереној фотокопији. Комисија ће на основу приложеног доказа одлучити да ли моћи или не може да прихвати доказ који је приложен уместо тестовне провере.

 Информације о материјалима за припрему кандидата за проверу општих функционалних компетенција могу се наћи на сајту Основног јавног тужилаштва у Параћину (pn.os.jt.rs).

1. Провера посебних функционалних компетенција:

 Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

**За радно место под редним бројем 1) и 2) - Виши тужилачки помоћник и тужилачки помоћник:**

* Посебна функционална компетенција у области рада управа у јавном тужилаштву (провера ће се вршити писаним путем - тестом и усменим путем - разговором са кандидатом)
* Посебна функционална компетенција за радно место тужилачки помоћник - поседовање знања и вештина за израду нацрта тужилачких аката (провера ће се вршити писаним путем - тестом и усменим путем - разговором са кандидатом)
* Посебна функционална компетенција за радно место тужилачки помоћник - вештине управљања преткривичним поступком (провера ће се вршити писаним путем - тестом и усменим путем - разговором са кадидатом)

**За радно место под редним бројем 3) - самостални извршилац за финансијско пословање:**

* Посебна функционална компетенција у области рада управе у јавном тужилаштву (провера ће се вршити писаним тестом и разговором са кандидатом);
* Посебна функционална компетенција за радно место самостални извршилац за финансијско пословање - поседовање знања и вештина за израду предлога предрачуна наменских средстава, састављање годишњег обрачуна (завршни рачун), финансијског плана, периодичног обрачуна и периодичних извештаја ( провера ће се вршити писаним тестом и разговором са кандидатом);
* Посебна функционална компетенција за радно место самостални извршилац за финансијско пословање-вештине орагнизовања целокупног материјално-финансијског пословања у тужилаштву ( провера ће се вршити писаним тестом и разговором са кандидатом ).

**За радно место под редним бројем 4) - записничар:**

* Посебна функционална компетенција у области рада из области административних послова, канцеларијско пословање, припремање материјала и вођење записника (провера ће се вршити писаним тестом и разговором са кандидатом);
* Посебна функционална компетенција у области дактилобиро, познавање прописа релевантних за надлежност и организацију у јавном тужилаштву, положен испит за дактилографа 1А класе – доказује се уверењем, сертификатом који се подноси уз пријаву (провера ће се вршити писаним тестом и разговором са кандидатом);
* Посебна функционална компетенција у области релевантни прописи из делокруга радног места, Правилник о управи у јавним тужилаштвима, Закона о државним службеницима, познавање подзаконских аката, интерних процедура и других аката органа релевантних за обављање послова места записничар (провера ће се вршити писаним тестом и разговором са кандидатом);

**За радно место под редним бројем 5) - Експедитор поште:**

* Посебна функционална компетенција у области рада из области административних послова, методе и технике прикупљања, евидентирања и ажурирања података у базама података, методе вођења интерних и доставних књига (провера ће се вршити писаним тестом и разговором са кандидатом);
* Посебна функционална компетенција у области рада „техничке службе“- познавање прописа релевантних за надлежност и организацију у јавном тужилаштву, познавање знања и вештина потребних за рад на пословном софтверу за управљање предметима (провера ће се вршити писаним тестом и разговором са кандидатом);
* Посебна функционална компетенција у области релевантни прописи из делокруга радног места, Правилник о управи у јавним тужилаштвима, Закона о државним службеницима, познавање подзаконских аката, интерних процедура и других аката органа релевантних за обављање послова места експедитор поште (провера ће се вршити писаним тестом и разговором са кандидатом);
1. Провера понашајних компетенција

Понашајне компетенције су: управљање информацијама, управљање задацима и остваривање разултата, оријентација ка учењу и променама, изградња и одржавање професионалних односа, савесност, посвећеност и интегритет, и њихову проверу вршиће дипломирани психолог или обучени процењивач на основу интервјуа базираног на компетенцијама и упитника.

1. Интервју са Комисијом и вредновање кандидата

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

 Све наведене компетенције комисија ће проверити у року од 2 месеца рачунајући од дана истека рока за пријаву на оглас по предметном конкурсу. База питања биће објављена на интернет станици тужилаштва (pn.os.jt.rs).

**ЗАЈЕДНИЧКО ЗА СВА РАДНА МЕСТА**

**IV Место рада:** Параћин, ул. Мајора Марка бр.1

**V Трајање радног односа:** радни однос са заснива на неодређено време

**VI Општи услови за запослење:**

* држављанство Републике Србије
* да је учесник конкурса пунолетан
* да има прописану стручну спрему и да испуњава услове одређене законом и Правилником о унутрашњем уређењу и систематизацији радних места
* да учеснику конкурса раније није престајао радни однос у државном органу због теже повреде дужности из радног односа
* да учесник конкруса није осуђиван на казну затвора од најмање шест месеци (ч. 45. став 1. Закона о дружавним службеницима)

**VII Образац пријаве на конкурс и докази који се прилажу:**

* Пријава на конкурс подноси се на Обрасцу пријаве за одговарајуће радно место. Образац је доступан на интернет страници Основног јавног тужилаштва у Параћину или у штампаној верзији у Управи тужилаштва (Параћин, ул. Мајора Марка бр.1);
* Образац пријаве мора бити својеручно потписан;
* Образац пријаве на конкурс садржи: податке о конкурсу, личне податке - адресу становања, телефон, електронску адресу, образовање, стручне и друге испите подносиоца пријаве који су услов за заснивање радног односа, податак о знању рада на ручунару, податак о знању страног језика, додатне едукације, радно искуство, посебне услове, добровољно дату изјаву о припадности националној мањини, посебне изјаве од значаја за учешће у конкурсним поступцима у државним органима;
* Пријава на јавни конкурс може се поднети путем поште или непосредно на адресу: Основног јавног тужилаштва у Параћину, Параћин, ул. Мајора Марка бр.1;
* Приликом пријема пријаве на јавни конкурс пријава добија шифру под којом подносилац пријаве учестувује на јавном конкурсу. Подносилац пријаве биће обавештен о додељеној шифри у року од три дана од дана пријема пријаве на начин на који је у пријави назначио за доставу обавештења.

**VIII Датум и место провере компетенција учесника конкурса у изборном поступку**

Са учесницима конкурса чије су пријаве благовремене, допуштене, разумљиве, потпуне и које испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, о чему ће учесници конкурса бити обавештени на контакте (адресе или бројеве телефона) које су навели.

 Провера свих компентенција ће се вршити у просторијама Основног јавног тужилаштва у Параћину, Параћин, ул. Мајора Марка бр.1. Учесници конкурса који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона и или мејл адресе), које наведу у својим обрасцима пријаве.

**IX Докази који се прилажу кандидати који су успешно прошли фазе изборног поступка пре интервјуа са комисијом:**

* оригинал или оверена фотокопија извода из матичне књиге рођених;
* оригинал или оверена фотокопија уверења о држављанству;
* уверење да се против кандидата не води кривични поступак (не старији од 6 месеци);
* уверење да није осуђиван на казну затвора од најмање 6 месеци (не старије од 6 месеци);
* потврда да кандидату раније није престајао радни однос у дружавном органу због теже повреде дужности из радног односа (само они кандидати који су радили у државном органу);
* оверена фотокопија дипломе којом се потрвђује стручна спрема;
* оригинал или оверена фотокопија доказа о радном искуству у струци (потврде, решења и други акти из којих се види на којим пословима и са којом стручном спремом је стечено радно искуство);
* уверење о положеном државном стручном испиту за рад у државним органима. Кандидати без положеног дружавног испита за рад у државним органима примају се на рад под условом да тај испит положе до окончања пробног рада;
* сертификат или други доказ о познавању рада на рачунару (уколико поседује исти);
* Образац 1 - Изјава у којој се кандидат опредељује да ли ће сам доставити податке о чињеницама о којима се води службена евиденција или ће то орган учити уместо њега.

 Одредбама чланова 9. и 103. Закона о општем управном поступка („Службени гласник Републике Србије“ бр. 18/2016) прописано је између осталог да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће податке прибати сама.

 Документ о чињеницама о којима се води службена евиденција је: извод из матичне књиге рођених, уверење о држављанству, уверење о положеном правосудном испиту, уверење о положеном државном иститу, уверење да се против кандидата не води кривични поступак и уверење да кандидат није осуђиван на казну затовара од најмање шест месеци.

 Наведене доказе кандидат може доставити уз пријаву и сам а у циљу ефикаснијег и бржег спровођења изборног поступка.

 Кандидати који су успешно прошли фазе изворног постука пре интервјуа са комисијом позваће се да у року од 5 (пет) радних дана од дана пријема обавештења приложе остале доказе који се прилажу у конкурсном поступку. Кандидати који у остављеном року не приложе остале доказе који се прилажу у конкурсном поступку,односно који на основу достављених или прибављених доказане испуњавају услове за запослење, писаним путем се обавештавају да су искључени из даљег изборног поступка. Докази се достављају на адресу наведену у огласу.

 Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нараспоређен.

 Сви докази прилажу се у оригиналу или овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао), као доказ могу се приложити и фотокопије докумената које су оверене пре 01.03.2017. године у основним судовима односно општинским управама.

 **X Рок за подношење пријава:** 8 (осам) дана од дана оглашавања јавног конкурса у периодичном издању огласа Националне службе за запошљавање „Послови“.

 **XI Адреса на коју се подносе пријаве на јавни конкурс:** Пријаве се подносе Основног јавног тужилаштва у Параћину, Параћин, ул. Мајора Марка бр.1, са назнаком „Пријава на јавни конкурс - за извршилачко радно место“ (навести назив радног места за које се подноси пријава).

 **XII Изборни поступак:** Списак кандидата који испуњавају услове за запослење на радном месту и међу којима се спроводи изборни поступак, објављује се на интернет презентацији тужилаштва према шифрама њихове пријаве.

 Кандидате који успешно заврше писмену проверу општих функционалних компентенција конкурсна комисија ће обавестити о времену и месту провере посебних функционалних компетанција, а потом и о времену и месту провере понашајних компетенција и на крају обавити интервју са кандидатима.

**XIII Лице задужено за давање обавештења о јавном конкурсу:**

Снежана Миленковић, заменик јавног тужиоца у Основном јавном тужилаштву у Параћину, контакт телефон 035/563-332 или зграда Основног јавног тужилаштва у Параћину, Параћин, ул. Мајора Марка бр.1, канцеларија број 46 на 3. спрату.

**Напомене:**

 Сви докази прилажу се на српском језику, односно уколико су на страном језику морају бити преведени на српски језик и оверени од стране овлашћеног судског тумача.

 Диплома којом се потврђује стручна спрема, а која је стечена у иностранству мора бити нострификована.

 Неблаговремене, недопуштене, неразумљиве или непотпуне пријаве биће одбачене Закључком комисије.

 Кандидати који први пут заснивају радни однос у државном органу подлежу пробном раду од шест месеци. Кандидати без положеног државног стручног испита за рад у државним органима примају се на рад под условом да тај испит положе до окончања пробног рада. Кандидати са положеним државним стручним испитом немају предност у изборном поступку у односу на кандидате без положеног државног стручног испита.

 Свака фаза изборног поступка у селекцији кандидата биће елиминациона.

 Информације о материјалима за припрему кандидата за проверу општих функционалних компетенција могу се наћи на сајту Основног јавног тужилаштва у Параћину, (pn.os.jt.rs).

 Обавештавају се учесници јавног конкурса да ће се документација враћати искључиво на писани захтев учесника.

 Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

 Овај оглас објављује се на интернет презентацији Основног јавног тужилаштва у Параћину (pn.os.jt.rs), на порталу е-управе, огласној табли, интернет презентацији и периодичном издању огласа Националне службе за запошљавање -„Послови“.

 **ОСНОВНИ ЈАВНИ ТУЖИЛАЦ**

 **Марина Макариев**